5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 2232/126 της 17/22 Φεβρ. 1975 (ΦΕΚ Β΄ 233) Περί θέσεως εις κυκλοφορίαν ειδικών ενσήμων εντύπων συναλλαγματικών, γραμματίων εις διαταγήν και συναλλαγματικών και γραμματίων εις διαταγήν άνευ εσωτερικού κειμένου και τρόπου διαθέσεως τούτων. Έχοντες υπ’ όψει: α)Τας διατάξεις των άρθρ. 1, 2, 4 και 5 του Ν.Δ. 251/1973 «περί τροποποιήσεως των περί τελών χαρτοσήμου διατάξεων». β)Τας διατάξεις του Π.Δ. 581/1974 «περί παρατάσεως προθεσμίας ενάρξεως ισχύος Ν.Δ. 251/1973 «περί τροποποιήσεως των περί τελών χαρτοσήμου διατάξεων». γ)Τας διατάξεις του άρθρ. 15 του Νόμ. 187/1943 «περί τροποποιήσεως ενίων φορολογικών νόμων», αποφασίζομεν: 1.Τίθεμεν, από 1 Μαΐου 1975, εις κυκλοφορίαν 8 κλάσεις ειδικών ενσήμων εντύπων συναλλαγματικών, γραμματίων εις διαταγήν και συναλλαγματικών και γραμματίων εις διαταγήν άνευ εσωτερικού κειμένου των 5, 10, 15, 25, 35, 50, 75 και 100 δραχμών αντιστοίχως, η χρήσις των οποίων είναι υποχρεωτική από της ημερομηνίας ταύτης, αποκλειομένης, εφ’ εξής, της εκδόσεως συναλλαγματικών και γραμματίων εις διαταγήν επί μη ενσήμων εντύπων. 2.Καθορίζομεν τον τύπον και το περιεχόμενον των εντύπων τούτων ως εξής: Α)Διαστάσεις. Αι διαστάσεις, περιλαμβανομένου και του γύρωθεν λευκού περιθωρίου, ορίζονται εις 221x97 χιλιοστά του μέτρου. Β)Χάρτης. Ο χρησιμοποιηθείς χάρτης δια την εκτύπωσιν των ως άνω ειδικών ενσήμων εντύπων είναι ειδικής κατασκευής και φέρει εν τη μάζη αυτού υδατογράφημα αποτελούμενον εκ συνδυασμού των λέξεων «ΕΛΛΗΝΙΚΟΝ ΔΗΜΟΣΙΟΝ» μετά γραμμογραφημάτων. Γ)Εκτύπωσις. Η εκτύπωσις των εντύπων όλων των κατηγοριών και κλάσεων εγένετο δια της μεθόδου όφφσετ. Δ)Παραστάσεις. Ι)Προσθία όψις. α)Κυρία παράστασις. Αύτη δι’ όλας τας κλάσεις περιλαμβάνει τα κάτωθι στοιχεία, άτινα αποδίδονται δι’ ιδίου χρώματος εφ’ εκάστης κλάσεως. αα)Το επίσημα: Τούτο περιέχει την κεφαλήν του «EΡMOY» πλαισιουμένην εκ γραμμοκοσμημάτων, των λέξεων «ΕΛΛΗΝΙΚΟΝ ΔΗΜΟΣΙΟΝ», της εις δραχμάς εκπεφρασμένης αξίας του χαρτοσήμου εκάστης κλάσεως και της ενδείξεως «20% ΟΓΑ κλπ.». ββ)Τα εκατέρωθεν των δύο πλευρών του εντύπου πλαίσια, αποτελούμενα εκ θετικών γραμμοκοσμημάτων και διήκοντα καθ’ όλον το πλάτος των εντύπων. γγ)Το κείμενον το αντιστοιχούν εις εκάστην κατηγορίαν και κλάσιν. β)Ασφαλιστικόν δάπεδον. Εις το κέντρον αποδίδεται παράστασις της κεφαλής του «ΕΡΜΟΥ» περιβαλλομένη εκ διχρώμου αρνητικού γραμμοκοσμήματος. Ο υπόλοιπος χώρος του εντύπου καλύπτεται υπό μονοχρώμου θετικού ασφαλιστικού γραμμοκοσμήματος. ΙΙ)Οπισθία όψις. Αύτη, φέρει τας θέσεις προς οπισθογράφησιν, εις δε την 8ην κλάσιν όλων των κατηγοριών φέρει επί πλέον την θέσιν και τας οδηγίας δια πρόσθετον χαρτοσήμανσιν. ΙΙΙ)Λευκή λωρίς. Τα έντυπα όλων των κατηγοριών και κλάσεων έχουν εις το κάτω μέρος αυτών και επ’ αμφοτέρων των όψεων λευκήν ατύπωτον λωρίδα, πλάτους 17 χιλιοστών δια την μηχανογραφικήν επεξεργασίαν τούτων υπό των Τραπεζών. Ε)Απόχρωσις. Ι)Προσθία όψις. α)Κυρία παράστασις. Αύτη αποδίδεται δια σκοτεινού χρώματος, ενιαίου δι’ όλας τας κλάσεις εκάστης κατηγορίας και διαφόρου από κατηγορίας εις κατηγορίαν, ως εξής: Κατηγορία Χρώμα 1η Συναλλαγματικαί Βαθύ πράσινον 2α Γραμμάτια εις διαταγήν Βαθύ κυανούν 3η Συναλλαγματικαί και γραμμάτια εις διαταγήν άνευ εσωτερικού κειμένου Καστανόν β)Δάπεδα. Ταύτα αποδίδονται δια δύο χρωμάτων συγγενούς αποχρώσεως, άτινα συνδυαζόμενα παρέχουν το κυριαρχούν χρώμα του εντύπου. Τούτο είναι ενιαίον δια τας τρεις κατηγορίας εκάστης κλάσεως και διαφέρει από κλάσεως εις κλάσιν ως εξής: Κλάσις Κυριαρχούν χρώμα 1η δραχ. 5 Ελαιοπράσινον 2α » 10 Ιώδες 3η » 15 Κίτρινον 4η » 25 Κυανούν 5η » 35 Καστανόν (Αντί της σελ. 106,01) Σελ. 106,01 (α) Τεύχος 553-Σελ. 61 Υποχρεωτική σύνταξη εγγράφων σε φύλλο σφραγιστού χάρτου 28.Α.β.4-5 6η « 50 Πορτοκαλλόχρουν 7η « 75 Πράσινον 8η « 100 Ερυθρόν ΙΙ)Οπισθία όψις. Αύτη αποδίδεται δια της αυτής αποχρώσεως προς εκείνην της κυρίας παραστάσεως της προσθίας όψεως. 3.Εκάστη συναλλαγματική, γραμμάτιον εις διαταγήν και συναλλαγματική ή γραμμάτιον εις διαταγήν άνευ εσωτερικού κειμένου θα διατίθενται αναλόγως της κλάσεως, ως ακολούθως: α)της πρώτης κλάσεως των 5 δραχμών, προς δραχ. 6,50, εξ ων δραχ. 5 αντιπροσωπεύουν αξίαν τελών χαρτοσήμου, δραχ. 1 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου, β)της δευτέρας κλάσεως των 10 δραχμών, προς δραχ. 12,50, εξ ων δραχ. 10 αντιπροσωπεύουν αξίαν τελών χαρτοσήμου, δραχ. 2 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου, γ)της τρίτης κλάσεως των 15 δραχμών, προς δραχ. 18,50, εξ ων δραχ. 15 αντιπροσωπεύουν αξίαν τελών χαρτοσήμου, δραχ. 3 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου, δ)της τετάρτης κλάσεως των 25 δραχμών, προς δραχ. 30,50, εξ ων δραχ. 25 αντιπροσωπεύουν αξίαν τελών χαρτοσήμου, δραχ. 5 προσαύξησιν 20% υπέρ ΟΓΑ κλπ., επί χαρτοσήμου και 0,50 αξίαν εντύπου, ε)της πέμπτης κλάσεως των 35 δραχμών, προς δραχ. 42,50, εξ ων δραχ. 35 αντιπροσωπεύουν αξίαν τελών χαρτοσήμου, δραχ. 7 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου, ς)της έκτης κλάσεως των 50 δραχμών, προς δραχ. 60,50, εξ ων δραχ. 50 αντιπροσωπεύουν αξίαν τελών χαρτοσήμου, δραχ. 10 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου, ζ)της εβδόμης κλάσεως των 75 δραχμών προς δραχ. 90,50, εξ ων δραχ. 75 αντιπροσωπεύουν αξίαν τελών χαρτοσήμου, δραχ. 15 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου και η)της ογδόης κλάσεως των 100 δραχμών προς δραχ. 120,50, εξ ων δραχ. 100 αντιπροσωπεύουν αξίαν τελών χαρτοσήμου, δραχ. 20 προσαύξησιν 20% υπέρ ΟΓΑ κλπ. επί χαρτοσήμου και 0,50 αξίαν εντύπου. 4.Η διαχείρισις απασών των κλάσεων και κατηγοριών των ως άνω ειδικών ενσήμων εντύπων συναλλαγματικών και γραμματίων εις διαταγήν ανατίθεται εις την Εταιρείαν Διαχειρίσεως Ειδών Μονοπωλίου του Ελληνικού Δημοσίου (Ε.Δ.Ε.Μ.Ε.Δ.), μέσω της οποίας θα εφοδιάζωνται τα  Δημόσια Ταμεία δια την περαιτέρω διάθεσιν. Σελ. 106,02(α) Τεύχος 553-Σελ. 62 5.Τα έντυπα των κλάσεων 1ης έως και 6ης απασών των κατηγοριών των ειδικών ενσήμων εντύπων συναλλαγματικών και γραμματίων εις διαταγήν θα διατίθενται υπό των Δημοσίων Ταμείων ως και υπό των εφωδιασμένων δι’ ειδικής αδείας λιανικής πωλήσεως χαρτοσήμου, των δε κλάσεων 7ης και 8ης υπό μόνον των Δημοσίων Ταμείων. 6.Αι διατάξεις της υπ’ αριθ. Ε. 11150/1946 αποφάσεως του Υπουργού των Οικονομικών «περί εκδόσεως αδειών λιανικής πωλήσεως χαρτοσήμου» (ανωτ. σελ. 87) ως ισχύει, εφαρμόζονται αναλόγως και επί λιανικής πωλήσεως των ως άνω ειδικών ενσήμων εντύπων συναλλαγματικών και γραμματίων εις διαταγήν. 7.Από της ισχύος του Ν.Δ. 251/1973 «περί τροποποιήσεως των περί τελών χαρτοσήμου διατάξεων» (ανωτ. σελ. 104,27) ως ισχύει, ήτοι από 1 Μαΐου 1975, αίρεται η ισχύς των, δια της υπ’ αριθ. Κ. 17461/271/1966 αποφάσεως του Υπουργού των Οικονομικών (ανωτ. αριθ. 4), τεθέντων εις κυκλοφορίαν ειδικών ενσήμων εντύπων συναλλαγματικών. Οι κατέχοντες αιρομένας της κυκλοφορίας συναλλαγματικάς δικαιούνται, όπως προσάγουν ταύτας εις το Δημόσιον Ταμείον εντός τριμήνου ανατρεπτικής προθεσμίας από της ισχύος του ως άνω Ν.Δ/τος και ανταλλάξουν αυτάς δια συναλλαγματικών ίσης αξίας με τας εν κυκλοφορία τεθείσας νέας τοιαύτας. Παρερχομένης απράκτου της ως άνω προθεσμίας, η περί ανταλλαγής αξίωσις παραγράφεται υπέρ του Δημοσίου. Η παρούσα δημοσιευθήτω δια της Εφημερίδος της Κυβερνήσεως. 28.Α.β.5 Υποχρεωτική σύνταξη εγγράφων σε φύλλο σφραγιστού χάρτου 